**LIETUVOS RESPUBLIKOS Ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS EKONOMIKOS IR INOVACIJŲ MINISTRO
2017 M. GRUODŽIO 29 D. ĮSAKYMO NR. 4-724 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „SMULKIOJO IR VIDUTINIO VERSLO KONKURENCINGUMO SKATINIMAS“ PRIEMONĖS NR. 03.2.1-LVPA-K-801 „NAUJOS GALIMYBĖS LT“ PROJEKTŲ FINANSAVIMO SĄLYGŲ APRAŠO NR. 3 PATVIRTINIMO“ PAKEITIMO**

2021 m. vasario 11 d. Nr. 4-108

Vilnius

Atsižvelgdama į tai, kad Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija visoje šalyje dėl COVID-19 ligos (koronaviruso infekcijos) plitimo grėsmės, ir į Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 520 punktą:

1. P a k e i č i u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą Nr. 3, patvirtintą Lietuvos Respublikos ekonomikos ir inovacijų ministro 2017 m. gruodžio 29 d. įsakymu Nr. 4-724 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės
Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 3 patvirtinimo“:

1.1. Pakeičiu tvirtinimo žymą ir ją išdėstau taip:

„PATVIRTINTA

Lietuvos Respublikos ekonomikos ir inovacijų ministro

2017 m. gruodžio 29 d. įsakymu Nr. 4-724“.

1.2. Pakeičiu 3 punktą ir jį išdėstau taip:

 „3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose ir dokumentuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528
„Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.“

1.3. Pakeičiu 4.13 papunktį ir jį išdėstau taip:

„4.13. **Tarptautinė paroda** – tam tikrą laiką trunkantis ir periodiškai pasikartojantis renginys, kuriame dalyvaujančių įmonių iš užsienio skaičius sudaro ne mažiau kaip 10 procentų visų tarptautinės parodos dalyvių ir kurio metu paslaugų teikėjai arba prekių gamintojai tam specialiai skirtose patalpose ir (arba) virtualioje erdvėjepristato savo teikiamas paslaugas ir (ar) gaminamus produktus, rengia prezentacijas ir (ar) muges.“

1.4. Pakeičiu 41 punktą ir jį išdėstau taip:

„41. Pagal Aprašą tinkamų arba netinkamų finansuoti išlaidų kategorijos yra nustatytos Aprašo 1 lentelėje.

1 lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| Išlaidų kategorijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkama finansuoti |
| 2. | Nekilnojamasis turtas | Netinkama finansuoti |
| 3. | Statyba, rekonstravimas, remontas ir kiti darbai | Netinkama finansuoti |
| 4. | Įranga, įrenginiai ir kitas turtas | Netinkama finansuoti |
| 5. | Projekto vykdymas | Tinkamomis finansuoti išlaidomis yra laikomos:5.1. projektą vykdančio personalo darbo užmokesčio išlaidos, projektą vykdančio personalo komandiruočių išlaidos ir projekto vykdytojo, kaip tarptautinės parodos dalyvio (kai projekto vykdytojas dalyvauja tarptautinėje parodoje kaip galutinis naudos gavėjas), registracijos mokesčiai. Projektą vykdančio personalo darbo užmokesčio išlaidos už kasmetines atostogas apmokamos ir (ar) kompensacijos už nepanaudotas kasmetines atostogas bei vykdančiojo personalo išmokos už papildomas poilsio dienas išmokamos, taikant maksimalias kasmetinių atostogų išmokų bei papildomų poilsio dienų išmokų fiksuotąsias normas, kurios nustatomos vadovaujantis Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita, paskelbta ES struktūrinių fondų svetainėje http://www.esinvesticijos.lt/lt/dokumentai/kasmetiniu-atostogu-ismoku-fiksuotuju-normu-nustatymo-tyrimo-ataskaita. Šios išlaidos negali sudaryti daugiau kaip 20 procentų tinkamų išlaidų;5.2. dalyvavimo tarptautinėse parodose, mugėse išlaidos: 5.2.1. MVĮ produkcijos parodymo ir (ar) pristatymo specialiai skirtose patalpose vykstančioje tarptautinėje parodoje, mugėje išlaidos:5.2.1.1. parodos ploto nuomos išlaidos, įrangos išlaidos, stendo, ekspozicijos nuomos išlaidos, transportavimo išlaidos, draudimo ir kitos susijusios išlaidos;5.2.1.2. tarptautinės parodos, mugės dalyvių kelionės į užsienio valstybę ir atgal išlaidos, vietinių kelionių užsienio valstybėje išlaidos: visuomeniniam bei nuosavam transportui, įskaitant išlaidas iš arba į oro uostą Lietuvos Respublikoje ir užsienio valstybėje, apgyvendinimo (gyvenamojo ploto nuomos) išlaidos, dienpinigių valstybėje, kurioje vyksta tarptautinė paroda, mugė, išlaidos ir kitos išlaidos (draudimo, miesto (ekologinis) mokestis, automobilių saugojimo aikštelės, kelių, ryšio, interneto);5.2.2. **MVĮ produkcijos parodymo ir (arba) pristatymo virtualioje erdvėje vykstančioje tarptautinėje parodoje (e. parodoje), virtualioje erdvėje vykstančioje mugėje (e. mugėje) išlaidos (apima su papildomo produkcijos matomumo užsakymu susijusias išlaidas). Šios išlaidos** tinkamos finansuoti, jei jos patirtos ne anksčiau kaip 2020 m. vasario 26 d. (nuo valstybės lygio ekstremaliosios situacijos paskelbimo); 5.2.3. MVĮ (galutinio naudos gavėjo) produkcijos parodymo ir (ar) pristatymo specialiai skirtose patalpose vykstančioje tarptautinėje parodoje, mugėje, kai įmonę pristato atstovas, išlaidos, jei jos patirtos ne anksčiau kaip 2020 m. vasario 26 d. (nuo valstybės lygio ekstremaliosios situacijos paskelbimo): 5.2.3.1. parodos ploto nuomos, įrangos, stendo, ekspozicijos nuomos, transportavimo, draudimo ir kitos susijusios išlaidos;5.2.3.2. MVĮ (galutinio naudos gavėjo) atstovo išlaidos;5.3. išvykstamųjų verslo misijų išlaidos:5.3.1. konsultavimo ir partnerių užsienyje paieškos išlaidos, patalpų ir įrangos nuomos išlaidos;5.3.2. išvykstamosios verslo misijos dalyvių kelionės į užsienio valstybę ir atgal išlaidos, vietinių kelionių užsienio valstybėje išlaidos: visuomeniniam bei nuosavam transportui, įskaitant išlaidas iš arba į oro uostą Lietuvos Respublikoje ir užsienio valstybėje, apgyvendinimo (gyvenamojo ploto nuomos), dienpinigių valstybėje, kurioje vyksta verslo misija, išlaidos ir kitos išlaidos (draudimo, miesto (ekologinis) mokestis, automobilių saugojimo aikštelės, kelių, ryšio, interneto);5.4. atvykstamųjų verslo misijų išlaidos: konsultavimo ir partnerių užsienyje paieškos, patalpų ir įrangos nuomos, atvykstamosios verslo misijos dalyvių (potencialių užsienio partnerių) kelionės ir apgyvendinimo valstybėje, kurioje vyksta verslo misija, išlaidos. |
| 6. | Informavimas apie projektą  | Tinkamomis finansuoti išlaidomis yra laikomos išlaidos privalomiems informavimo apie projektą veiksmams. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Tinkamų finansuoti netiesioginių projekto išlaidų suma apskaičiuojama pagal fiksuotąją normą, vadovaujantis Projekto taisyklių 10 priedu.“ |

1.5. Pakeičiu 44 punktą ir jį išdėstau taip:

„44. Įgyvendinant projekto veiklas patirtos dalyvavimo tarptautinėse parodose, mugėse ir verslo misijose išlaidos apmokamos taikant fiksuotuosius įkainius:

44.1. dalyvavimo tarptautinėse parodose, mugėse išlaidos, nurodytos Aprašo lentelės 5.2.1.1 ir 5.2.3.1papunkčiuose, apmokamos taikant grupinio dalyvavimo tarptautinėse parodose ir mugėse fiksuotuosius įkainius, nustatytus vadovaujantis Grupinio dalyvavimo tarptautinėse parodose ir mugėse fiksuotojo įkainio nustatymo tyrimo ataskaita Nr. FĮ-008, paskelbta ES struktūrinių fondų svetainėje https://www.esinvesticijos.lt/lt//dokumentai//dalyvavimo-tarptautinese-parodose-fiksuotojo-ikainio-nustatymo-vp2-2-1-um-04-k-priemoneje-naujos-galimybes-tyrimo-ataskaita;

44.2. tarptautinės parodos, mugės dalyvių kelionės, apgyvendinimo ir dienpinigių užsienio valstybėje, kurioje vyksta tarptautinė paroda, mugė, išlaidos, nurodytos Aprašo lentelės 5.2.1.2 papunktyje, apmokamos taikant mokslinių išvykų išlaidų fiksuotuosius įkainius, nustatytus vadovaujantis Mokslinių išvykų išlaidų fiksuotųjų įkainių apskaičiavimo tyrimo ataskaita (joje nurodytais skaičiavimais), paskelbta ES struktūrinių fondų svetainėje https://www.esinvesticijos.lt/lt//dokumentai//moksliniu-isvyku-islaidu-fiksuotuju-ikainiu-apskaiciavimo-ataskaita;

44.3. išvykstamosios verslo misijos dalyvių kelionės, apgyvendinimo ir dienpinigių užsienio valstybėje, kurioje vyksta verslo misija, išlaidos, nurodytos Aprašo lentelės 5.3.2 papunktyje, apmokamos taikant mokslinių išvykų išlaidų fiksuotuosius įkainius, nustatytus vadovaujantis Mokslinių išvykų išlaidų fiksuotųjų įkainių apskaičiavimo tyrimo ataskaita (joje nurodytais skaičiavimais), paskelbta ES struktūrinių fondų svetainėje <https://www.esinvesticijos.lt/lt//dokumentai//moksliniu-isvyku-islaidu-fiksuotuju-ikainiu-apskaiciavimo-ataskaita>.“

1.6. Papildau 432 punktu:

„432. Įgyvendinant projekto veiklas patirtos dalyvavimo virtualioje erdvėje vykstančiose tarptautinėse parodose (e. parodose), virtualioje erdvėje vykstančiose mugėse (e. mugėse) išlaidos, nurodytos Aprašo 1 lentelės 5.2.2 papunktyje, ir MVĮ (galutinio naudos gavėjo) atstovo išlaidos, nurodytos Aprašo 5.2.3.2 papunktyje, apmokamos (kompensuojamos) pagal faktines išlaidas (pateikus išlaidų pagrindimo ir apmokėjimo įrodymo dokumentus). Aprašo 1 lentelės 5.2.2 papunktyje nurodytos išlaidos neturi viršyti grupinio dalyvavimo tarptautinėse parodose ir mugėse fiksuotojo įkainio, nustatyto vadovaujantis Grupinio dalyvavimo tarptautinėse parodose ir mugėse fiksuotojo įkainio nustatymo tyrimo ataskaita Nr. FĮ-008, paskelbta ES struktūrinių fondų svetainėje https://www.esinvesticijos.lt/lt//dokumentai//dalyvavimo-tarptautinese-parodose-fiksuotojo-ikainio-nustatymo-vp2-2-1-um-04-k-priemoneje-naujos-galimybes-tyrimo-ataskaita.“

2. Nustatau, kad šio įsakymo 1.3–1.6 papunkčiai galioja, iki bus atšaukta Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija.

Ekonomikos ir inovacijų ministrė Aušrinė Armonaitė

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Živilė Bilotienė